**6. osztályos munkatankönyv**

**Idő(t)rend**

**„Jézus Krisztus ugyanaz tegnap, ma és mindörökké. ” (Zsid 13,8)**

Cél:   
Tudatosítani a diákokban, hogy Isten a történelem és a mi életünk Ura is.   
Az egyháztörténelem szemüvegén keresztül bemutatni, hogy „Jézus Krisztus ugyanaz tegnap, ma és mindörökké.” (Zsid 13,8)  
  
Módszerek:   
Minden hitoktató a saját csoportjához alkalmazkodva dolgozza fel az adott leckét.  
Ajánlott módszerek: kérdésekre épülő frontális munka, egyéni munka (szövegfeldolgozás, gyűjtőmunka, kiselőadás), páros munka tkv. feladataihoz, szövegéhez kapcsolva, projekt feladat, szakértői mozaik, padlókép, rövid filmrészlet feldolgozása, dramatizálás, 5 pont módszer … stb.  
  
Témák:   
Egyháztörténelem és keresztény életvezetési gondolatok, az ősegyháztól  
napjainkig; az adott kor egy-egy szentjének bemutatásával.  
Szentségek és szentelmények  
  
Hitoktatási szempontok:  
33 lecke + 3 ünnepi óra (karácsony - húsvét - pünkösd)  
A diákok életéből kiindulva jut el a tananyaghoz   
Preevangelizációs és evangelizációs szinten is alkalmazható  
Heti egy illetve két órában is tanítható  
Heti erénygyakorlat  
Témájában és feladataiban igyekszik a plébániához kötni a fiatalokat

Imamelléklet  
Az egyes témákat feladatokon keresztül kapcsoljuk a Szentíráshoz  
Keresztény szókincs bővítése - fogalmak meghatározása  
A diák a felismeréseit az óra végén rögzítheti („Világos!”)

|  |  |  |  |  |
| --- | --- | --- | --- | --- |
| **Nr.** | **Téma** | **Szent** | **Célok** | **Kulturális háttér/fogalmak** |
| 1. | Az első keresztény közösség | Szt. István diakónus | Megmutatni, hogy Krisztus hite hogyan változtatja meg az emberi közösséget. | apostoli igehirdetés / egyház, agapé (vagyonközösség)  keresztény  pápa-püspök-pap-diakónus |
| 2. | Misszió a nemzetek között | Szt. Pál | Buzdítani, hogy merjünk beszélni a hitünkről! | misszió, katekumenátus, levelek – irodalmi műfajok  keresztség |
| 3. | A keresztényüldözések | Szt. Cecília | Megmutatni, hogy a hitünkért vállalt szenvedésnek van értelme. | katakomba, vértanúakta, oltár, naptár (ünnepek)  vallásszabadság |
| 4. | A nagy hitviták | Szt. Atanáz | Rámutatni, nem mindegy, hogy mit és hogyan gondolunk; felelősek vagyunk a gondolatainkért. | dogma, zsinat, hitvallás (szimbólum) |
| 5. | A szerzetesség születése | Szt. Antal apát | Buzdítani az elkötelezett, Istennek szentelt életre, amit világi hívőként is élhetünk. | remete, szerzetes, apát, kolostor – monostor, iskola |
| 6 | A nyugati egyház vallási élete | Szt. Márton | Megmutatni, hogy az evangélium ereje hogyan tudja formálni az embert és a kultúrát. | Gregorián ének és liturgia, művészet, szentek tisztelete, halottak napja, mindenszentek, halloween, romanika  Temlpom-kápolna-bazilika-székesegyház  Zsinagóga |
| 7. | A nagy egyházszakadás | Szt. Piroska / Iréné | Megvizsgálni, hogy mi tart egyben és mi szakít szét egy közösséget. | katolikus – ortodox, autokefál egyház, pápa, pátriárka, szinódus  kiközösítés |
| 8. | A magyar kereszténység születése | Szt. Gellért | Megmutatni, hogy egy döntésnek kihatása van az egész életre. | ősmagyar vallás és kultúra, eredetmondák, a megtéréshez kapcsolódó legendák (Szt. István diakónus)  apát |
| 9. | Harc a pápaság és a császárság között | Szt. VII. Gergely | Megvizsgálni, milyen szempontokra kell figyelni a lelki és a világi hatalom egyensúlyának a keresésében. | invesztitúra-harc, cezaropapizmus, Canossa-járás, állam és egyház viszonya (hatalma)  bíboros  kúria |
| 10 | Keresztes hadjáratok | Clairvaux-i Szt. Bernát | Megvizsgálni, hogy lehet-e erőszak útján olyan győzelmet aratni, ami békét eredményez. | iszlám és kereszténység, Szentföld (szent helyek), zarándoklat, gótika muszlim, iszlám |
| 11 | A kolduló rendek születése | Assisi Szt. Ferenc | Megmutatni, hogy miért szép az evangéliumi szegénység egy pazarló s hivalkodó korban. | szerzetesi szegénység, reform (megújulás), újfajta szerzetesség  kanonok, regula |
| 12 | A lovagrendek születése – férfieszmény a középkorban | Szt. László | Rámutatni, hogy nagyobb erővel nagyobb felelősség jár. | lovag, fogadalom (eskü), ispotály (zarándokház és kórház), védelmezés |
| 13 | A szeretet gyakorlása – nőeszmény a középkorban | Szt. Erzsébet | Megmutatni, hogy a szeretet erős és határozott is tud lenni. | jótékonykodás és szegénygondozás, lemondás, házasság és életmód a középkorban |
| 14 | Avignoni fogság | Sienai Szt. Katalin | Megmutatni, hogy Isten ügyét nem lehet bezárni.  Erénygyakorlat: szembenézek a saját rabságommal és küzdök ellene | egyház és politika, az egyház szabadsága – fogsága, a nagy nyugati egyházszakadás |
| 15 | Humanizmus, reneszánsz és az újkor születése  Sir | Loyolai Szt. Ignác | Megvizsgálni, hogy létezhet-e emberközpontúság Isten nélkül?  Erénygyakorlat: Leírom, hogy mit jelent számomra Isten létezése | alapfogalmak magyarázata, új stílus és emberkép, új szabadságeszmény |
| 16 | Reformáció és Trient | Borromeo Szt. Károly | Evangéliumi megújulás közösségben az apostoli egyházzal. | a reformáció ágazatai, államvallás, ökumené  evangélikus - református |
| 17 | Katolikus megújulás | Avilai Szt. Teréz | Megvizsgálni, honnan meríthetünk ihletet és erőt a megújuláshoz. | nevelő rendek, misztika, lelkipásztorkodás megújulása, barokk |
| 18 | Harcban a törökökkel | Kapisztrán Szt. János | Megmutatni, hogy nehéz helyzetekben is meg tudjuk őrizni az értékeinket. | az iszlám mint kihívás s kereszténység számára, hódoltság (történeti tapasztalatok) |
| 19 | A felvilágosodás kora és a francia forradalom | Compiegne-i karmelita apácák | Megkérdezni, hogy szükségszerű-e a hit és az ész ellentéte? | felvilágosodás, enciklopédisták, forradalom, szekularizáció |
| 20 | A XIX. század – a változások kora | Bosco Szt. János | Megvizsgálni, hogyan tudunk érzékenyek lenni a változásokra, és mi/ki segít a helyes reakció megválasztásában. | nacionalizmus (nemzetállam), romantika, szociális rendek, újfajta egyházi szerepvállalás, Kommunista Kiáltvány (kommün) |
| 21 | A XX. század eleje – a megújulás útját keresve | Szt. X. Piusz | Rámutatni, hogy a keresztény hit még a legnehezebb körülmények között is képes megújulni. | (anti)modernizmus, új tudományos eredmények vs. egyház, új stílusok (impresszionizmus, expresszionizmus, szecesszió) |
| 22 | Az I. és a II. világháború | Boldog Salkaházi Sára | Megmutatni, hogy miért fontos síkra szállni a békéért és áldozatot hozni a gyengébbek védelmében. | világháború, (bolsevik) forradalom, béke antiszemitizmus, nemzetiszocializmus |
| 23 | A kommunizmus színre lépése | Boldog Apor Vilmos | Megvizsgálni, hogy a hit hogyan tud eleven maradni üldözések közepette is. | kommunizmus, modern egyházüldözés, kirakatper, egyházügyi hivatal, békepapság |
| 24 | A II. Vatikáni Zsinat | Szt. XXIII. János | Megvizsgálni, miért fontos, hogy az egyház mindig észrevegye az idők jeleit. | zsinat, Vatikán, reform, aggiornamento |
| 25 | Korunk egyháza | Szt. II. János Pál | Tudatosítani, hogy az egyház ma is fiatal. | apostoli utak, ifjúsági világtalálkozók, új evangelizáció, inkulturáció |
| 26 | A szentségek az egyház életében | Lisieux-i Szt. Teréz | Rávilágítani arra, hogy az egyház mindig Isten erőforrásaiból él. | szentség, kegyelem, (látható) szín és láthatatlan valóság, érvényesség, kiszolgáltató, felvétel feltételei |
| 27 | Keresztség | Xavéri Szt. Ferenc | Megmutatni, miért fontos, hogy Istenhez tartozzunk és az ő gyermekeiként éljünk. | keresztség, keresztelendők olaja, fehér ruha, gyertya, víz  Ószövetségben: Bemutatás a templomban |
| 28 | Bérmálás | Savio Szt. Domonkos | Rávilágítani arra, hogy miért van szükségünk a Szentlélek ajándékaira. | krizma, kézföltétel, Szentlélek ajándékai, lelki érettség |
| 29 | Oltáriszentség | Szt. Tarzíciusz | Megmutatni, miért jó, hogy Jézus nem csak lelkileg, de testileg is jelen van közöttünk. | kenyér és bor, valós jelenlét, átlényegülés, szentmise / Eucharisztia, tabernákulum, monstrancia, szentségimádás  Ószövetségi előképe:  Manna, frigyláda |
| 30 | Bűnbánat és betegek kenete | Nepomuki Szt. János | Megvizsgálni, miért van szüksége az embernek nem csak testi, de lelki gyógyulásra is. | gyónás és gyóntatószék, gyónó és gyóntató atya, bűnvallomás, bánat, elégtétel, feloldozás, betegek olaja, Szent Útravaló, lélekajánlás  Ószövben? |
| 31 | Egyházi rend | Boldog Brenner János | Megmutatni, miért szép, ha Istennek szenteli egy ember az életét. | cölibátus, hierarchia, kérföltétel(i folytonosság), diakónus–pap–püspök szentelés  Ószövben? |
| 32 | Házasság | Szt. Rita | Rámutatni arra, hogy a szeretet és a hűség az élet minden akadályát le tudja győzni. | egység és felbonthatatlanság, eskü, szövetség és hűség, stóla és gyűrű, ruha és csokor  Zsidó szokások? |
| 33 | Szentelmények | Szt. Balázs | Megmutatni, hogy Isten minden élethelyzetben kegyelmi segítséget nyújt nekünk | Szentelmény, szentelés |

+ 3 ünnepi óra (karácsony, húsvét, pünkösd)